Peamine teema, millega aruandluse töögrupp on 2009 aastal tegeles, puudutas liikmesriikide aruandluse ühtlustamist ning avalikustamist. Euroopa Komisjoni tellimusel töötatakse ühiste andme- ja aruandlusnõuete ja ka ühiste järelevalvealaste andmebaaside nimel. Kõik kolmandasse tasemesse kuuluvad komiteed on alustanud lihtsustatud  sektorisiseste andme- ja aruandlusvormide loomist, mis võimaldaks paremat piiriülest järelevalvet.  Alates 2012. aastast peaksid kõik EL-i pangad ja peamised investeerimisettevõtjad esitama aruandeid ühtsete põhimõtete alusel ja sarnasel kujul.